Foto’s: Groot ongeluk bring JHB-snelweg tot stilstandFoto’s: ER24 28 mense is Vrydagoggend beseer in ŉ kettingbotsing waarin 16 voertuie op die N12-wes in Benoni aan die Oos-Rand betrokke was. Chitra Bodasing, woordvoerder van ER24, het gesê die ongeluk het net ná die Tom Jones-afrit gebeur. “Die voertuie wat in die ongeluk betrokke was, het vir sowat 100m ver twee van die snelweg se vier bane versper ,” het Bodasing gesê. Die 27 mense het geringe tot matige beserings opgedoen. Hulle is op die toneel behandel en na hospitale geneem vir verdere behandeling en waarneming. Owerhede is op die toneel om die oorsaak van die ongeluk te ondersoek. Die pad is van die Snakeweg-afrit vir verkeer gesluit.